સ્વામી ટુંકાણમાં વાત કરી રહ્યા હતા ત્યારે પીએસઆઈ ભરત પટેલે સિંઘલને ફોન કરી કહ્યુ સર જલદી પાછળ તરફ આવો, ગીરીશ સિંઘલ અને તેમનો કમાન્ડો તરત  પાછળના ભાગે દોડયા પણ ત્યાં જઈ જુવે છે તો અનેક લાશો પડી હતી અને અનેક લોકોને ગોળીઓ વાગી  હોવાને કારણે લોહીલુહાણ હાલતમાં પડયા હતા ભરત પટેલ અને ગીરીશ સિંઘલની પ્રાથમિકતા હતી કે જેઓ ઘાયલ છે તેમને ત્યાંથી બહાર કાઢે, પણ સાથે ડર પણ હતો કે હથિયારબંધ લોકો તેમની ઉપર હુમલો પણ કરી દે.